《雨山徐总管袖诗见访以道间见梅而作少留一夕次韵为别 其二》
宋代·林希逸

天放寒梅三两花，殷勤妆点淡生涯。巡檐索笑忘霜冷，倚树长吟待月斜。

君去定趋丹凤阙，我閒但占白鸥沙。孤山好处空回首，典祀何时到玉华。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。